Azman Mohammad Noor

Azman Mohammad Noor ( - 4 September 2009) merupakan Anggota Dewan Undangan Negeri (Adun) Bagan Pinang di atas tiket Barisan Nasional (BN). Pada hari Jumaat, 4 September 2009, beliau meninggal dunia di Hospital Pakar Seremban, Seremban akibat jangkitan dalam darah.

Peribadi

Beliau berkahwin dengan Normah Zainal Abidin, 49, dan mempunyai  lima orang anak iaitu Mohd Khusairi, 23, Hairol Asfani, 22, Norsyazila, 19, Norsyafikah, 16, dan Norsyafitra, 13.

Politik
Azman Mohammad Noor merupakan  Naib Ketua UMNO Bahagian Teluk Kemang di Port Dickson. Beliau memenangi kerusi itu pada Pilihan Raya Umum Malaysia 2008  mengalahkan calon PAS Ramli Ismail dengan majoriti 2,333 undi. Azman mendapat 6,430 undi manakala Ramli mendapat 4,097 undi.

Meninggal dunia
Pada 4 September 2009, Azman meninggal dunia di Hospital Pakar Seremban, Seremban, Negeri Sembilan jam 2.30 petang Jumaat. Beliau mengidap jangkitan dalam darah.Mulanya beliau dimasukkan ke hospital pada pukul 3.30 pagi akibat demam dan tidak boleh berjalan.Azman  pernah menjalani pembedahan pintasan koronari pada Mei 2009.

Jenazah allahyarham akan dikebumikan di tanah perkuburan kariah Bagan Pinang malam Jumaat. Menteri Besar Negeri Sembilan Datuk Seri Mohamad bin Haji Hassan dan bekas Menteri Besar yang juga Ketua Umno Bahagian Telok Kemang Tan Sri Mohd Isa bin Hj. Abdul Samad turut hadir di majlis pengkebumian.

Ekoran kekosongan kerusi itu, satu pilihan raya kecil diadakan dalam tempoh 60 hari untuk memilih wakil rakyat baru. BN menguasai 21 daripada 36 kerusi DUN di Negeri Sembilan. Pada pilihan raya umum 2008 , DAP menang 10 kerusi, Parti Keadilan Rakyat (4) dan PAS (1).

Rujukan

Anggota Pertubuhan Kebangsaan Melayu Bersatu
Kematian 2009
Orang dari Negeri Sembilan
Ahli Dewan Undangan Negeri Sembilan ke-12